**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL GATVĖS PAVADINIMO PAKEITIMO**

2019 m. gegužės 9 d. Nr. 34-16

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 27 punktu, 16 straipsnio 2 dalies 34 punktu, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, ir atsižvelgdama į Lazdijų rajono savivaldybės administracijos Veisiejų seniūnijos 2018-04-29 raštą Nr. VS3-85 „Dėl gatvės pavadinimo keitimo“, Lazdijų rajono savivaldybės taryba nusprendžia:

Pakeisti Lazdijų rajono savivaldybės Veisiejų seniūnijos Gegutės kaimo Ramybės gatvės pavadinimą ir suteikti jai kunigo Juozo Zdebskio gatvės pavadinimą pagal priedą.

Savivaldybės merė

Parengė

Andrius Milkus

2019-05-06

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL GATVĖS PAVADINIMO PAKEITIMO“ PROJEKTO**

**AIŠKINAMASIS RAŠTAS**

2019-05-06

Lazdijų rajono savivaldybės tarybos sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 27 punktu, 16 straipsnio 2 dalies 34 punktu, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“.

Šiuo tarybos sprendimo projektu numatoma pakeisti Veisiejų seniūnijos Gegutės kaimo Ramybės gatvės pavadinimą į kunigo Juozo Zdebskio gatvės pavadinimą.

Veisiejų seniūnijos Gegutės kaimo bendruomenė (į. k. 300130694) 2019-03-31 vykusiame bendruomenės narių susirinkime nusprendė siūlyti pakeisti Ramybės gatvės, šalia kurios yra Viešpaties Apreiškimo Švč. Mergelei Marijai bažnyčia, pavadinimą nauju – kunigo Juozo Zdebskio, kuris buvo vienas žymiausių XX a. pokario disidentų, Lietuvos tikinčiųjų teisėms ginti komiteto steigėjas ir narys, 1974 – 1984 m. klebonavo Šlavantuose – gatvės pavadinimu.

Minėtoji bendruomenė 2019-04-29 kreipėsi į Lazdijų rajono savivaldybės administracijos Veisiejų seniūniją su prašymu padėti pakeisti gatvės pavadinimą.

Lazdijų rajono savivaldybės administracija gavo Lazdijų rajono savivaldybės administracijos Veisiejų seniūnijos 2018-04-29 raštą Nr. VS3-84 „Dėl gatvės pavadinimo keitimo“, kuriame, atsižvelgus į Gegutės kaimo bendruomenės narių prašymą, prašoma inicijuoti Gegutės kaimo Ramybės gatvės pavadinimo keitimą į kunigo Juozo Zdebskio gatvės pavadinimą.

Parengtas sprendimo projektas neprieštarauja galiojantiems teisės aktams.

Priėmus šį sprendimo projektą, neigiamų pasekmių nenumatoma.

Sprendimo projektą parengė Lazdijų rajono savivaldybės administracijos Architektūros ir aplinkosaugos skyriaus vyr. specialistas Andrius Milkus.

Architektūros ir aplinkosaugos skyriaus vyr. specialistas Andrius Milkus